钦定古今图书集成/历象汇编/岁功典/第076卷 > 《事物原始》 > 重阳
## 钦定古今图书集成/历象汇编/岁功典/第076卷 > 《事物原始》 > 重阳

九月九日为重阳。魏文帝书曰：“岁往月来，忽复九月
九日，九为阳数，其日与阳并应，故曰重阳。”《续齐谐记》
云：“汝南桓景随费长房游学，谓曰：‘九月九日，汝家当
有灾，急令家人缝绛囊，盛茱萸系臂上，登高以饮菊
酒，此祸乃消’。景从其言，举家登山，夕还而鸡犬一时
暴死。”《仙书》云：“茱萸为辟邪翁，菊花为延寿客。”假此二
物以消阳九之厄。今人九月登高本此。《梦华录》云：“唐
时都人出郊登高，各以粉面蒸糕，上插剪彩小旗，糁
饤果实之类，各相馈遗。”